
Mandat for prosjektet ”Ny UiO-web”

Bakgrunn 

Ulike evalueringer konkluderer gjennomgående at uio.no med underliggende domener ikke har den kvaliteten man i dag forventer av et stort, offentlig nettsted og et forskningsuniversitet av høy internasjonal standard. Nettstedet som helhet gjenspeiler ikke den kvaliteten Universitetet i Oslo (UiO) ønsker å stå for, verken for interne eller eksterne brukere. 

Nettstedet må sikres bedre organisering og styring. Dette viser seg i dag blant annet gjennom ulik bruk av grafiske løsninger og innholdsnavigasjon, som gjør det vanskelig for brukere å finne frem. Kvaliteten på innholdet varierer, og prioriteringer innen utvikling av løsninger er dårlig koordinert. UiO har ikke evnet å gjøre nytte av de mulighetene moderne webteknologi gir, verken i form av tjenester for brukerne eller som arbeidsverktøy for studenter og ansatte. Dette stiller krav til styringen av virksomheten uio.no og til ressursene som brukes til webarbeid i organisasjonen.
Med prosjektet ”Ny UiO-web” skal UiO få en modernisering, kvalitetsforbedring og videreutvikling av innhold, applikasjoner og tjenester på sitt nettsted. For å få til dette må prosjektet gjøre gjennomgripende endringer innen både organisering og styring av webarbeidet, brukeropplevelse og teknologi. Arbeidet med UiOs nettsted er en kontinuerlig virksomhet som krever store ressurser til drift, vedlikehold og videreutvikling. Prosjektet skal etablere nettstedet på et ønsket nivå av funksjonalitet og kvalitet og legge det organisatoriske grunnlaget for å løse de permanente oppgavene knyttet til dette.

Målsettinger

Hovedmål

UiOs web skal ha en standard som bygger opp under virksomhetens faglige ambisjonsnivå for forskning, utdanning og formidling. Nettstedet skal fremstå helhetlig i design og struktur, med innhold og tjenester som holder et moderne, internasjonalt nivå og er rettet mot å støtte og utvikle primærvirksomheten. 

Delmål
For å oppnå dette har prosjektet følgende delmål: 

· Utarbeide og forankre mål og ambisjoner for virksomheten uio.no

· Identifisere målgrupper og fokusområder for satsingen på internett

· Foreslå og etablere en tydelig organisering av arbeidet med innholdsproduksjon, drift og utvikling av UiOs nettsted

· Utarbeide og etablere tydelige arbeidsprosesser og rutiner som ivaretar helhetlig styring og utvikling av nettstedet på tvers av organisasjonen

· Sikre tilstrekkelig kompetanse og ressurser i organisasjonen til å realisere ambisjoner og mål for nettstedet

· Videreutvikle nettstedets innhold og tjenester i tråd med UiOs fokusområder og målgruppenes behov

· Videreutvikle web som arbeidsverktøy for UiOs ansatte og studenter 

· Utvikle en helhetlig og skalerbar informasjonsarkitektur for nettstedet

· Velge og etablere en standard publiseringsteknologi for nettstedet

· Utvikle og implementere en ny, helhetlig grafisk profil for nettstedet

Viktige rammevilkår

Prosjektets suksess er avhengig av:

· betydelige ressurser i alle faser (økonomi og personal)
· forståelse i hele organisasjonen for størrelsen og kompleksiteten i det arbeidet prosjektet representerer, og at en grunnleggende del av prosjektets arbeidsområde er organisatorisk
· brukervennlige løsninger og utstrakt bruk av brukertesting underveis i prosjektet
Det er en forutsetning at:

· utarbeidelse av ambisjoner og mål for nettstedet baseres på Strategisk plan for UiO og tydeliggjør hvordan internett kan bidra til å realisere virksomhetens overordnete mål

· prosjektet vurderer løsninger som gir UiOs nettsted den fleksibilitet og tilpasningsevne som ønskes, samtidig som behovet for helhet og sammenheng ivaretas

· prosjektet må sørge for en hensiktsmessig variantbegrensning innenfor praktiske, organisatoriske og tekniske løsninger

· data fra UiOs autoritative databaser og informasjonssystemer må koordineres og gjenbrukes i systemintegrasjon for uttrekk i tjenester og innhold på nettstedet
Organisering
Prosjektet er organisert i følgende modell:

· En overordnet styringsgruppe, ledet av prosjekteier

· En rådgivende referansegruppe, i tillegg til naturlig bruk av direktørmøtene og linjen forøvrig
· En hovedprosjektleder som er sekretær for styringsgruppen og leder prosjektsekretariatet

· Et prosjektsekretariat som administrerer og koordinerer hoved- og delprosjektene

· Delprosjekter ledet av delprosjektledere, for utredning og gjennomføring av ulike delmål for hovedprosjektet. For eksempel vil det være behov for et delprosjekt som finner nye løsninger for organisering, styring og kompetanse i webarbeidet. Flere delprosjekter må jobbe med ulike områder for innhold og tjenester på nettstedet, samtidig som det er naturlig med et eller flere delprosjekter relatert til arbeidet med den tekniske infrastrukturen. 
Prosjektet inngår i ansvarsområdet til Samordningsgruppen for innføring av informasjonssystemer ved UiO.

Samordningsgruppen for innføring av informasjonssystemer (IS-gruppen)

Prosjektet ”Ny UiO-web” er et av prosjektene som inngår i ansvarsområdet til Samordningsgruppen for innføring av informasjonssystemer. Samordningsgruppen er etablert for å påse god kvalitet på planlegging, innføring og drift av de administrative informasjonssystemene ved UiO, slik at systemene på en best mulig måte kan dekke universitetets behov for prosess-støtte og beslutningsinformasjon. 

Prosjekteier 

Det er systemeier for UiOs web som eier prosjektet, det vil si Informasjonsavdelingen ved kommunikasjonsdirektøren. Prosjekteier skal:

· sikre at utviklingsprosjektet er forankret i behov som gjør at ressursbelastningen kan rettferdiggjøres

· sikre at det er samsvar mellom systemløsningen og organiseringen av arbeidsprosessene som løsningen skal støtte

· sikre de nødvendige midler for utviklingsprosjektet

· sikre forankring mot universitetets ledelse, informasjon i linjen til direktørnivå, samt og rapportering til samordningsgruppen for innføring av informasjonssystemer. 

Prosjekteier leder styringsgruppen.
Styringsgruppe

Styringsgruppen oppnevnes av universitetsdirektøren, som også fastsetter hovedprosjektets og styringsgruppens mandat. Styringsgruppen ledes av prosjekteier.

Styringsgruppen skal:

· fremme prosjektets totalbudsjett til samordningsgruppen for innføring av informasjonssystemer 
· vedta delprosjektenes mandat, organisering og milepælsplaner, herunder sikre at det er formulert og dokumentert tydelige mål for delprosjektene
· sikre at delprosjekters planverk er godt forankret og at delprosjektene blir sett i en sammenheng

· sikre at prosjektet får tildelt nødvendige ressurser (midler og bemanning)
· sikre at det gjennomføres forstudier med konsekvensanalyser og gjøres nødvendige kost-/ nyttevurderinger ved omfattende løsninger
· sikre at det utarbeides kostnadsestimat for delprosjektene

· kontrollere hovedprosjektets og delprosjektenes fremdrift og leveranser iht budsjett, mandat og milepælsplaner
· foreta risikovurderinger 

· sikre at avvik håndteres på en god måte 

· sikre at delprosjektene blir sett i en informasjonsmessig sammenheng

· sikre at nødvendig rapportering skjer til systemeier, samordningsgruppen for innføring av informasjonssystemer og universitetsdirektøren

· løfte forhold som berører større deler av universitetet til fakultetsdirektørmøtet

· sikre forankring av prosjektet i universitetets ledelse

Styringsgruppens sammensetting:

· Kommunikasjonsdirektør Siv Nordrum (leder)
· IS-direktør Arne Laukholm

· IT-direktør Lars Oftedal 

· Konst. webredaktør Lise M. Rogne
· Sekretær for styringsgruppen, hovedprosjektleder Marianne Braaten Wold
Prosjektsekretariat

Et prosjektsekretariat skal ha det løpende, daglige ansvaret for å administrere og koordinere hovedprosjektet og delprosjektene. Prosjektsekretariatet ledes av hovedprosjektleder. Sekretariatet består av hovedprosjektleder, delprosjektlederne og UiOs webredaktør, samt andre ressurser som tilknyttes prosjektet på varierende basis (som for eksempel eksterne konsulenter og prosjektassistenter). Prosjektsekretariatet ved hovedprosjektleder rapporterer til styringsgruppen. Forslag til utvikling av løsninger, ansvar og rutiner skal legges frem for styringsgruppen før gjennomføring og før store saker legges frem for overordnete organer som Samordningsgruppen for innføring av informasjonssystemer eller styret.
Hovedprosjektleder

Hele prosjektet koordineres til daglig av en hovedprosjektleder som skal:

· utarbeide prosjektplan for hovedprosjektet 

· ha ansvar for den daglige driften av prosjektet

· sikre helhet, sammenheng og kontinuitet i prosjektet

· koordinere planer, arbeid og ressursbruk mellom delprosjektene

· ivareta oppgaver som går på tvers av delprosjektene

· være budsjettansvarlig

· lede prosjektsekretariatet

· koordinere saker til referansegruppen i samarbeid med webredaktør

· koordinere informasjon fra prosjektet til UiOs enheter og eksterne aktører

· koordinere fremlegg av saker fra prosjektet i overordnete organer

· være sekretær for prosjektets styringsgruppe

Hovedprosjektleder rapporterer til daglig til kommunikasjonsdirektøren.
Delprosjekter

Prosjektet er så omfattende og mangesidig at det må deles opp i flere delprosjekter for utredning og gjennomføring av ulike delmål for hovedprosjektet. Hvert delprosjekt skal ha egen prosjektleder, mandat og prosjektplan. Det er en forutsetning at de ulike delprosjektene har tett samarbeid og dialog om nærliggende problemstillinger. Hvert delprosjekt må ha en arbeidende prosjektgruppe og/eller en eller flere arbeidsgrupper som består av personer med nødvendig faglig kompetanse i forhold til de oppgaver som skal løses i det enkelte delprosjekt. 

Delprosjektleder

Hvert delprosjekt koordineres av en prosjektleder som skal:

· utarbeide og følge opp delprosjektplan

· lede delprosjektgruppen

· koordinere planer, gjennomføring og leveranser i delprosjektet

· være ansvarlig for fremlegg av saker fra delprosjektet i overordnete organer

· inngå i hovedprosjektets prosjektsekretariat

· rapportere til hovedprosjektleder

Referansegruppe

For å sikre at enhetenes fokus og behov er ivaretatt i prosjektet trenger prosjektsekretariatet en rådgivende referansegruppe i sitt arbeid. Mens styringsgruppen og direktørmøtene ivaretar det overordnete virksomhetsperspektivet og arbeidsgruppene i delprosjektene ivaretar spisskompetanse og detaljer ved utredningsarbeid og gjennomføring av ulike delmål, skal referansegruppen bidra til å ivareta helhetsperspektivet til de som jobber med UiOs web i hverdagen på enhetene.

Referansegruppen skal være et rådgivende forum for prosjektsekretariatet, for drøfting av 

· planlegging og gjennomføring av prosjektet
· forankring av prosjektet og dets løsninger ved UiOs enheter 
· innfasing av nye løsninger i organisasjonen og overgang til ny driftsmodell

Prosjektet skal bruke referansegruppen til å drøfte løsninger og prosesser som foreslås fra delprosjektenes prosjekt-/arbeidsgrupper før løsningene fremmes for vedtak i styringsgruppen. Dette gir prosjektet en mulighet til å få respons fra enhetenes utøvende grunnplan på det som tenkes i prosjektet før løsningene kommer så langt som til vedtak. Bruk av en slik referansegruppe bidrar samtidig til å sikre eierskap og kompetanse hos enhetene til løsninger, gjennomføring og oppfølging av prosjektet. 
Gruppen må bestå av personer med ulik faglig kompetanse og organisatorisk tilhørighet som til sammen dekker prosjektets nedslagsfelt i organisasjonen godt. Det vil være naturlig for prosjektet å bruke fakultetenes webredaktører som rådgivere og sparringspartnere underveis i arbeidet. Derfor blir UiOs webredaksjon prosjektets referansegruppe.

Tidsakse

Figuren nedenfor illustrerer en forenklet tidsakse der prosjektet i 2007 primært jobber med forarbeid og planlegging og fra 2008 kommer ordentlig i gang med delprosjekter som skal utrede og gjennomføre ulike delmål. Det må gjøres en rekke avklaringer og beslutninger i forhold til organisering og styring av arbeidet med UiOs nettsted samt teknologiløsninger før arbeidet med nettstedets innhold og tjenester får større fokus. Prosjektperioden blir på fire år, fra 2007 til 2010.

Budsjett

Budsjettbehov for prosjektmidler (nye midler, utenfor rammen):

	 
	2007
	2008
	2009
	2010
	Totalt

	Prosjektmidler
	1 680 000
	9 870 000
	7 155 000
	1 880 000
	20 585 000

	Behov for økt ramme (2 årsverk)
	 
	1 200 000
	1 200 000
	1 200 000
	3 600 000

	SUM behov prosjektmidler
	1 680 000
	11 070 000
	8 355 000
	3 080 000
	24 185 000


I tillegg koster prosjektet organisasjonen ressursbruk innenfor rammen i form av belastning på eksisterende stillinger (årsverk):

	 
	2007
	2008
	2009
	2010
	Totalt

	Tentativt 14,5 årsverk
	 
	8 700 000
	8 700 000
	8 700 000
	26 100 000


Milepælsplan

Tentativ milepælsplan pr. september 2007:

	Tema
	Aktivitet
	Tidspunkt
	Kommentar

	Prosjekt-rammeverk
	Oppstart hovedprosjekt
	August 07
	OK

	
	Vedtak mandat og organisering hovedprosjekt
	September 07
	Pågår 

	
	Formelt oppnevne styringsgruppen
	September 07
	

	
	Oppnevne referansegruppe
	Oktober 07
	

	
	Avklaringer budsjetter
	Okt/nov 07
	

	
	Langtidsplanlegging
	Sept-nov 07
	Pågår 

	Prosjekt-sekretariat
	Tilsette studentassistenter
	Oktober 07
	Pågår

	
	Prosjektkontor
	Oktober 07
	

	Ressurs-kartlegging
	Gjennomføring av undersøkelser
	Sommer 07
	OK

	
	Analysearbeid
	Okt-nov 07
	Studentassist.

	
	Rapporter
	Desember 07
	

	Behovsanalyse for nettstedets innhold
	Anbudsprosess eksterne prosessveiledere
	Aug-okt 07
	Pågår

	
	Vedtak mandat og organisering delprosjekt
	September 07
	

	
	Bemanne arbeids- og koordineringsgrupper
	Oktober 07
	

	
	Mandat og prosess for arbeidsgruppene
	Desember 07
	

	
	Oppstartseminar
	Januar 08
	

	
	Arbeidsgruppefasen
	Jan-feb 08
	

	
	Sammenstilling og drøftinger
	Mars-april 08
	

	
	Endelig rapport og beslutninger
	April 08
	

	Evalueringer
	Statistikk besøk på nettstedet
	Fra nov 07
	

	
	Brukerundersøkelser
	Vår/sommer 08
	

	
	Usabilitytester
	2008-2010
	

	Informasjons-arkitektur
	Forprosjekt, rapport
	Vår 07
	OK

	
	Materiale til behovsanalysen
	Oktober 07
	

	
	Forberede delprosjekt
	Høst 08
	

	
	Delprosjekt; utredninger og beslutninger
	Vinter 08/09
	

	
	Implementering
	Mars-okt 09
	

	Organisering, styring og kompetanse
	Forberede delprosjekt
	Høst 07
	

	
	Delprosjekt; utredninger og beslutninger
	Vår 08
	

	
	Implementering
	Høst 08
	

	Innhold og tjenester
	Forberede delprosjekt
	Høst 08
	

	
	Delprosjekt; utredninger og beslutninger
	Høst 08 – sommer 09
	

	
	Implementering
	2009 - 2010
	

	Opplæring
	Generell kompetanseheving for publisering i web
	Høst 08 
	

	
	Kurs for web-superbrukere
	Høst 08 og videre
	

	
	Kurs for lokale webredaktører
	Høst 08 og videre
	

	
	Kurs vedr. ny infoarkitektur
	Våren 2009
	

	
	Kurs i ny eller videreutviklet publiseringsløsning
	2008-2009
	

	
	Kurs vedr. nye webtjenester
	2009-2010
	

	Grafisk profil
	Nærmere planlegging
	2008
	

	
	Merkevarestrategi
	Våren 09
	

	
	Utvikle designprogram
	Høsten 09
	

	
	Implementering
	Våren 2010
	

	Teknisk infrastruktur
	Kravspesifikasjon
	Høst 07
	

	
	Valg av publiseringsløsning
	Vinter/vår 08
	

	
	Kjerneutvikling
	2008-2009
	

	
	Utvikling portalrammeverk
	2008-2009
	

	
	Applikasjonsutvikling
	2008-2009
	

	
	Søkemotor
	2009
	

	
	Tilrettelegging software og hardware
	2008
	

	Informasjon
	Kommunikasjonsplan og -kart
	Våren 07
	OK

	
	Prosjektnettsider


	Våren 07
	OK. Oppdateres kontinuerlig

	
	Informasjonsplan
	Oktober 2007

